MUNICIPIUL SATU MARE

CABINET VICEPRIMAR

Nr. 22863/04.04.2023

 În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, îmi exprim inițiativa în promovarea unui proiect de hotărâre având ca obiect ” aprobarea încheierii unui act adițional la Contractul de asociere nr. 7001/14.04.1998 încheiat între Municipiul Satu Mare și S.C. Mol România Petroleum Products S.R.L.”

În susținerea căruia formulez prezentul,

**REFERAT DE APROBARE**

 Având în vedere faptul că la data de 14.04.2023 Contractului de asociere nr. 7001/14.04.1998 Încheiat între Municipiul Satu Mare și S.C. Mol România Petroleum Products S.R.L își încetează efectele, prin adresa nr. B643/31.01.2023, înregistrată la Primăria Municipiului Satu Mare sub nr. 9242/09.02.2023, aceștia solicită prelungirea termenului, cu o perioadă de 10 ani, începând cu data de 15.04.2023.

 Obiectul contractului de asociere este construirea și exploatarea de către S.C. Mol România S.R.L. a unui complex de deservire cu carburanți pe terenul în suprafață de 3220 mp, identificat cu număr cadastral 177479 Satu Mare proprietatea Municipiului Satu Mare iar în urma verificărilor în evidențele financiare am constatat faptul că pe perioada derulării contractului societatea a achitat la termen sumele datorate conform prevederilor art. 13 din contract.

 Având în vedere faptul că de la data încheierii Contractului de asociere până în prezent a trecut o perioadă de 25 ani, prin Dispoziția Primarului nr. 426/04.04.2023 s-a numit Comisia de negociere cu S.C. Mol România Petroleum Products S.R.L. care să analizeze posibilitatea creșterii procentului contribuției ofertantului, care în momentul de față este de 0,8 % din vânzări comisie care, în urma discuțiilor purtate cu reprezentanții S.C. Mol România Petroleum Products S.R.L s-a ajuns la modificarea acesteia de la 0,8% la 1,1% și a sumei minime anuale de plată, de la 15 000 $ la 15 000 euro.

 Urmare a celor de mai sus, în temeiul prevederilor art. 196 alin. 1. lit. a), din Codul Administrativ, cu modificările şi completările ulterioare, supun spre analiză şi aprobare Consiliului Local al Municipiului Satu Mare prezentul proiect de hotărâre

**INIȚIATOR PROIECT,**

Viceprimar

Tămășan Ilieș Cristina Marina

Faur Mihaela/2ex